### Ministru kabineta noteikumu projekta „Grozījumi Ministru kabineta 2003.gada 29.aprīļa noteikumos Nr.237 „Ārlietu ministrijas nolikums”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.237 „Ārlietu ministrijas nolikums”” (turpmāk – noteikumu projekts) izstrādāts saskaņā ar Valsts pārvaldes iekārtas likuma 16.panta pirmo daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārlietu ministrija un Latvijas prezidentūras Eiropas Savienības Padomē sekretariāts (turpmāk - sekretariāts), gatavojoties Latvijas prezidentūrai Eiropas Savienības Padomē 2015.gadā (turpmāk - prezidentūra), ir secinājuši, ka šī brīža abu iestāžu padotības modelis nav piemērotākais, lai nodrošinātu vienotu un operatīvu prezidentūras koordināciju starp Ārlietu ministriju un sekretariātu. Šobrīd gan Ārlietu ministrija, gan sekretariāts ir pakļauti ārlietu ministram, līdz ar to starp abām iestādēm nav noteiktas padotības attiecības. Ņemot vērā, ka prezidentūras laikā būs nepieciešama operatīva sadarbība un veicamo darbību koordinācija starp Ārlietu ministriju un sekretariātu, ir nepieciešams noteikt padotības attiecības starp abām iestādēm. Pašreizējais padotības modelis bija optimāls, jo, gatavojoties prezidentūrai, notika situācijas apzināšanas un programmu sagatavošanas process. Ar prezidentūras trio perioda sākumu sāksies jauns etaps – koordinēšanas process, kura veikšanai optimālākais ir noteikumu projektā minētais padotības modelis.Ievērojot iepriekš minēto, noteikumu projekta 1.punkts precizē noteikumu 27.punktu, nosakot, ka sekretariāts atrodas Ārlietu ministrijas pakļautībā. Paralēli noteikumu projekta virzībai apstiprināšanai Ministru kabinetā, tiek virzīti arī attiecīgi grozījumi Ministru kabineta 2012.gada 17.janvāra noteikumos Nr.65 „Latvijas prezidentūras Eiropas Savienības Padomē sekretariāta nolikums”, nosakot, ka ārlietu ministrs savu pakļautību pār sekretariātu īsteno ar Ārlietu ministrijas starpniecību. Noteikumu projekta 2. un 3.punkts ir saistīts ar paralēlu Ministru kabineta rīkojuma projekta „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” (turpmāk – rīkojuma projekts) virzību, kas paredzēs atsevišķu Ekonomikas ministrijas uzdevumu ārējās ekonomiskās politikas jomā nodošanu Ārlietu ministrijai. Lai nodrošinātu vienotu koordināciju ārējās tirdzniecības politikas jautājumos Latvijas prezidentūras Eiropas Savienības (turpmāk – ES) Padomē un Ekonomiskās sadarbības un attīstības organizācijas (turpmāk – OECD) iestāšanās sarunu kontekstā, ārlietu un ekonomikas ministri ir vienojušies, ka Latvijas Republikas interešu pārstāvība Pasaules Tirdzniecības organizācijā (turpmāk - PTO) un daļēji ES institūcijās, kā arī ārējās tirdzniecības politikas izstrāde un īstenošana, tiek nodota Ārlietu ministrijas kompetencē.Šobrīd ar ārējās tirdzniecības politiku saistītu funkciju izpilde normatīvajos aktos ir uzdota gan Ārlietu ministrijai, gan Ekonomikas ministrijai.Nepieciešamība koncentrēt ārējās tirdzniecības jautājumus vienā ministrijā, ir aktualizēta jau iepriekš. 2010. gadā valsts budžeta finansētu funkciju izvērtēšanas rezultātos Funkciju izvērtēšanas darba grupa noslēguma ziņojumā izteica priekšlikumu Ārējās tirdzniecības politiku koncentrēt Ārlietu ministrijā, ievērojot to, ka valsts ekonomisko interešu pārstāvniecība, tai skaitā ārējās tirdzniecības politika, ir būtiska ārpolitikas funkcija.Lai nodrošinātu vienotu koordināciju ārējās tirdzniecības politikas jautājumos, ārlietu un ekonomikas ministri vienojās, ka Latvijas Republikas interešu pārstāvība PTO un daļēji ES institūcijās (tai skaitā, pilntiesīgā pārstāvja un vietnieka vietas ES Padomes Tirdzniecības politikas komitejā), kā arī ārējās tirdzniecības politikas izstrāde un īstenošana, tiek nodota Ārlietu ministrijai. No Ekonomikas ministrijas Ārlietu ministrijai tiek nodotas sekojošas Eiropas Savienības Institūciju darba grupas/komitejas - A4 Tirdzniecības politikas komiteja: pilntiesīgie pārstāvji, vietnieki, eksperti (pakalpojumi un investīcijas, STIS, savstarpēja atzīšana); C27 Tirdzniecības jautājumu darba grupa. No Ekonomikas ministrijas nodot Ārlietu ministrijai atbildību OECD Tirdzniecības komitejā.Ievērojot rīkojuma projektā minēto, Ārlietu ministrijas kompetencē tiks nodots Ministru kabineta 2010.gada 23.marta noteikumu Nr.271 „Ekonomikas ministrijas nolikums” 5.2.4.apakšpunktā noteiktais Ekonomikas ministrijas uzdevums (t.i., ārējās tirdzniecības politikas izstrāde un īstenošana), kā arī Ekonomikas ministrijas nolikuma 5.2.3.apakšpunktā noteiktais uzdevums nodrošināt Latvijas Republikas interešu pārstāvību PTO. Papildus tam Ārlietu ministrijas kompetencē tiks daļēji nodots Ekonomikas ministrijas nolikuma 5.2.3.apakšpunktā noteiktais uzdevums nodrošināt Latvijas Republikas interešu pārstāvību ES institūcijās. Šis uzdevums tiks nodots šādās kompetencēs atbilstoši Eiropas Savienības tiesību kopuma klasifikācijai:* + 1. komerciālā politika, tai skaitā, vispārīgie noteikumi;
		2. tirdzniecības noteikumi, tai skaitā, priekšrocību režīms, kopīgie noteikumi par importu un kopīgie noteikumi par eksportu;
		3. tirdzniecības aizsardzība, tai skaitā, kompensācijas maksājumi, antidempinga pasākumi, īpašie Eiropas Ogļu un tērauda kopienas pasākumi un citi tirdzniecības politikas pasākumi.

Ņemot vērā iepriekš minētās Ārlietu ministrijai nododamās Ekonomikas ministrijas kompetences Latvijas Republikas interešu pārstāvībai Eiropas Savienības institūcijās, līdz 2014.gada 1.augustam būs nepieciešams veikt atbilstošus grozījumus Ministru kabineta 2012.gada 28.marta rīkojumā Nr.141 „Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai” (turpmāk – rīkojums Nr.141). Līdz ar to noteikumu projekta 2.punkts, kurš papildina noteikumus ar jaunu 5.2.1 apakšpunktu, nosaka, ka Ārlietu ministrija nodrošina Latvijas Republikas interešu pārstāvību Pasaules Tirdzniecības organizācijā un Eiropas Savienības institūcijās atbilstoši aktuālajam ministriju kompetenču sadalījumam Eiropas Savienības jautājumos atbilstoši Eiropas Savienības tiesību kopuma klasifikācijai. Šāda noteikumu 5.2.1 apakšpunkta redakcija neradīs grūtības un pārpratumus tā piemērošanā, ņemot vērā, ka precīzs ministriju kompetenču sadalījums ES jautājumos tiek noteikts rīkojumā Nr.141. Noteikumu 5.2.1 apakšpunktā ietvertais formulējums ir praktiski identisks rīkojuma Nr.141 nosaukumā lietotajam formulējumam, līdz ar to noteikumu 5.2.1 punkta piemērošana nevarētu radīt pārpratumus par to, kurā tiesību aktā ir noteikts ministriju kompetenču sadalījums ES jautājumos.Noteikumu projekts tiks izskatīts tajā pašā Ministru kabineta sēdē, kurā tiks izskatīts minētais rīkojuma projekts. Līdz ar to noteikumu projektā ir ietverti gan Ārlietu ministrijas un sekretariāta padotības formas maiņas jautājumi, gan arī Ekonomikas ministrijas funkciju pārņemšanas regulējums.  |
| 3. | Projekta izstrādē iesaistītās institūcijas | Ārlietu ministrija, Ekonomikas ministrija un Latvijas prezidentūras Eiropas Savienības Padomē sekretariāts |
| 4. | Cita informācija | Noteikumu projekts nerada tiešu ietekmi uz valsts budžetu. Ietekmi uz Ekonomikas ministrijai un Ārlietu ministrijai paredzētajiem valsts budžeta finanšu līdzekļiem radīs Ministru kabineta rīkojuma projekts „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”, kas tiks virzīts apstiprināšanai Ministru kabinetā paralēli ar noteikumu projektu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Paralēli ar noteikumu projektu apstiprināšanai Ministru kabinetā tiek virzīti šādi normatīvo aktu projekti:1. Ministru kabineta noteikumu projekts „Grozījumi Ministru kabineta 2012.gada 17.janvāra noteikumos Nr.65 „Latvijas prezidentūras Eiropas Savienības Padomē sekretariāta nolikums””. Šajā noteikumu projektā tikts fiksētas izmaiņas sekretariāta padotībā, nosakot, ka sekretariāts ir pakļauts ārlietu ministram, kurš savu pakļautību īsteno ar Ārlietu ministrijas starpniecību;
2. Ministru kabineta rīkojuma projekts „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”, kas paredz atsevišķu Ekonomikas ministrijas uzdevumu ārējās ekonomiskās politikas jomā nodošanu Ārlietu ministrijai;
3. Ministru kabineta noteikumu projekts „Grozījumi Ministru kabineta 2010.gada 23.marta noteikumos Nr.271 „Ekonomikas ministrijas nolikums””, kas atbilstoši minētajam rīkojuma projektam svītros atsevišķus Ekonomikas ministrijas uzdevumus, kuri tiks nodoti Ārlietu ministrijas kompetencē.
 |
| 2. | Atbildīgā institūcija | Ārlietu ministrija |
| 3. | Cita informācija | Noteikumu projekts, kā arī pārējie tiesību aktu projekti, kas minēti šīs sadaļas 1.punktā, tiks izskatīti vienā Ministru kabineta sēdē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Latvijas prezidentūras Eiropas Savienības Padomē sekretariāts |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts noteikts Latvijas prezidentūras Eiropas Savienības Padomē sekretariāta pakļautību ārlietu ministram, kurš savu pakļautību pār sekretariātu īstenos ar Ārlietu ministrijas starpniecību.Noteikumu projekts paredz atsevišķu Ekonomikas ministrijas uzdevumu ārējās ekonomiskās politikas jomā nodošanu Ārlietu ministrijas kompetencē. |
| 3. | Cita informācija | Nav |

*Anotācijas II, III, V un VI sadaļa – projekts šo jomu neskar.*

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

25.06.2014. 8:40

1176

D.Daudzvārdis

67016163, davis.daudzvardis@mfa.gov.lv